钦定古今图书集成/明伦汇编/官常典/第798卷 > 薛喦
## 钦定古今图书集成/明伦汇编/官常典/第798卷 > 薛喦

按《明外史》本传：“喦，阌乡人。洪武中，以荐举除镇江知
府。沈毅有清操，能摄豪强。建文三年，召为大理左少
卿。时燕王方驻军大名，方孝孺建议草诏，令喦赍赴
燕军，又为《宣谕》数十言，书于纸，令密散燕将士。喦见
燕王曰：‘上言殿下旦释甲谒孝陵，暮则尽撤诸军’。王
叱曰：‘事至此，尚谁欺’？左右请杀之，王曰：‘此天子使也’。”
释之归。王称帝。迁大理卿，寻谪广西。安南王孙陈天
平自老挝来归，黎季犛请以归国。帝使都督王中以
兵五千送之，中举喦为辅。行行至芹站，伏发，劫杀天
平，喦死之。